EkBass/fiwiki-20250220-pages-articles huggingface dataset:
Edvard Hannula

Edvard Hannula (23. maaliskuuta 1859 Nakkila – 11. maaliskuuta 1931 Porvoo) oli suomalainen Porvoon tuomiorovasti, valtiopäivämies sekä nuorsuomalaisen puolueen ja myöhemmin kokoomuksen kansanedustaja. Hannulan vanhemmat olivat talollinen Johan Thomas Hannula ja Karolina Vilhelmiina Seppä. Hän pääsi ylioppilaaksi 1879 ja hänet vihittiin papiksi 1882. Hannula valmistui filosofian kandidaatiksi 1894 ja teologian kandidaatiksi 1901 sekä suoritti kirkkoherran tutkinnon 1896. Hannula opiskeli Leipzigin, Erlangenin, Oslon ja Uppsalan yliopistoissa vuosina 1894–1895 ja teki opintomatkoja Tanskaan 1903 sekä Saksaan 1907 ja 1913. Hän oli vt. kappalaisena Angelniemellä 1883–1885 ja Halikossa 1885, kappalaisena Vesilahdella 1885–1887, papistonapulaisena ja vt. kappalaisena Tampereella 1887–1890 sekä 2. kappalaisena Ruovedellä 1890–1897. Hannula toimi kirkkoherrana Naantalissa 1897–1906 ja Viipurin maaseurakunnassa 1906–1912 sekä Turun tuomiokapitulin asessorina 1900–1906. Viimeksi Hannula toimi Porvoon tuomiorovastina vuosina 1912–1931. Hän oli myös opettajana; aluksi uskonnon opettajana suomalaisissa ja ruotsalaisissa tyttökouluissa 1887–1900 ja sitten uskonnon opettajana Turun naisopistossa 1901–1906. Opettajan työn ohella Hannula työskenteli toimittajana Kirkollisissa sanomissa 1888–1905 ja Kristillinen työmies-lehdessä 1906–1910. Hannula sai rovastin arvon 1907. Hannula oli nuorsuomalaisen puolueen kansanedustajana 1909–1914 ja kokoomuksen kansanedustajana 1919–1922 edustaen Turun läänin pohjoista vaalipiiriä. Hän oli myös pappissäädyn jäsenenä säätyvaltiopäivillä 1897, 1899, 1900, 1904 ja 1905. Hannula osallistui kirkolliskokouksiin vuosina 1898, 1903, 1908 ja 1918. Hannula oli naimisissa vuodesta 1883 Ellen Palmgrenin kanssa. Heidän poikansa olivat eversti ja sotahistorioitsija J. O. Hannula sekä jääkärieverstiluutnantti Erkki Hannula. Edvard Hannulan veli Frans Willehard Hannula (1855–1914) oli lähetyssaarnaajana Afrikassa johtaen Oniipan lähetysasemaa vuosina 1886–1894 ja myöhemmin hän toimi Suomen Lähetysseuran matkapuhujana kotimaassa 1894–1914. == Lähteet == * * Kuka kukin oli (Wikiaineisto) Luokka:Kansanedustajat Luokka:Nuorsuomalaiset poliitikot Luokka:Kansallisen Kokoomuksen poliitikot Luokka:Turun läänin pohjoinen vaalipiiri Luokka:Suomen suuriruhtinaskunnan pappissäädyn valtiopäivämiehet Luokka:Suomen evankelis-luterilaisen kirkon papit Luokka:Suomalaiset opettajat Luokka:Suomalaiset toimittajat Luokka:Vuonna 1859 syntyneet Luokka:Vuonna 1931 kuolleet
Lasse Paasikko

Lasse Juhani Paasikko (s. 1. lokakuuta 1959 Kiikka) on muusikko, säveltäjä, sanoittaja ja sovittaja. Hän soittaa koskettimia ja haitaria Finlanders- yhtyeessä, jota oli perustamassa vuonna 1984 Jussi Lammelan ja Aarne Hartelinin ohella. Soittouran lisäksi Paasikko toimii myös tanssimusiikin kouluttajana. == Lähteet == ==Aiheesta muualla== * * * Luokka:Suomalaiset muusikot Luokka:Suomalaiset säveltäjät Luokka:Suomalaiset sanoittajat Luokka:Suomalaiset sovittajat Luokka:Vuonna 1959 syntyneet Luokka:Elävät henkilöt
Vihtori Herttua

Herman Vihtori Herttua (21. maaliskuuta 1886 Ylistaro50-vuotias Ilta-Sanomat 20.3.1936, nro 67, s. 3. Kansalliskirjaston digitaaliset aineistot. – 14. syyskuuta 1941) oli suomalainen maanviljelijä, joka kuului Lapuan liikkeen johtoon 1930-luvun alussa. Herttuan vanhemmat olivat talollinen Herman Herttua ja Anna Tarkkanen. Hän kävi kansakoulun ja toimi sitten maanviljelijänä kotiseudullaan. Herttua oli Ylistaron suojeluskunnan esikunnan ja piiriesikunnan jäsen, kuului Ylistaron kunnanvaltuustoon ja oli myös kokoomuspuolueen valtuuskunnan jäsen. Huhtikuussa 1930 Herttua valittiin Lapualla pidetyssä kokouksessa Etelä-Pohjanmaalla syntyneen kommunisminvastaisen kansanliikkeen johtoon yhdessä Vihtori Kosolan ja Iivari Koiviston kanssa. Tätä kokousta pidetään Lapuan liikkeen varsinaisena syntyhetkenä. Herttua erotettiin liikkeen valtuuskunnasta kesäkuussa 1931, kun hän oli taloudellisten ongelmiensa vuoksi vuotanut sisäpiiritietoja ruotsalaisille sanomalehdille. Hän oli menettänyt omaisuutensa rahoitettuaan kieltolain aikana ylistarolaisten järjestämää pirtulaivaa, joka oli ajanut karille.Juha Siltala: Lapuan liike ja kyyditykset 1930, s. 220. Otava, Helsinki 1985. Herttua valittiin vuoden 1931 presidentinvaaleissa kokoomuksen valitsijamieheksi, mutta hän ei sairastumisen vuoksi voinut osallistua presidentin valintaan, johon lähetettiin hänen sijastaan varamies Viljo Knaapi.Presidentin vaali. Helsingin Sanomat 12.2.1931, s. 2. Kansalliskirjaston digitaaliset aineistot. Viitattu 12.2.2024. Herttua jatkoi kommunismin vastaista toimintaansa myös Lapuan liikkeen jälkeen. Hän oli yksi Isänmaallinen kansanliikkeen perustajista, mutta samoin kuin Vihtori Kosola, hänet pian syrjäytettiin sen johdosta. Vuonna 1938 Herttua joutui poliisin kuultavaksi, kun Vietti Nykäsen asunnolta löydettiin kotietsinnän yhteydessä kirjeitä, joissa miehet suunnittelivat vallankaappausta. Suunnitelmien motiivina oli uusi hallitus, jonka kokoonpano ei miellyttänyt Herttuaa ja Nykästä. Tavoitteena oli syrjäyttää Carl Axel Lindh Vapaussodan Rintamamiesten Liiton johdosta ja sen jälkeen toteuttaa vallankaappaus liiton avustuksella. Nykäsen ja Herttuan yritykset taivutella Rintamamiesliittoa suunnitelmansa tueksi olivat julkisia ja tuloksettomia, jonka vuoksi Valtiollinen poliisi pääsi miesten jäljille. == Lähteet == * Kuka kukin oli (Wikiaineisto) * === Viitteet === Luokka:Lapuan liikkeessä vaikuttaneet henkilöt Luokka:Kansallisen Kokoomuksen poliitikot Luokka:Suomen sisällissodan valkoiset Luokka:Ylistaron kunnanvaltuutetut Luokka:Vuonna 1886 syntyneet Luokka:Vuonna 1941 kuolleet
Dave Kitson

David Barry Kitson (s. 21. tammikuuta 1980 Hitchin, Englanti) on englantilainen jalkapalloilija, joka edustaa Englannin Valioliigassa pelaavaa Stokea. Pelipaikaltaan hän on hyökkääjä. == Ura == Arlesey Townin ja Cambridge Unitedin kautta Readingiin joulukuussa 2003 saapunut Kitson debytoi Championshipissa 10. tammikuuta 2004 1–1-tasapeliin päättyneessä ottelussa Ipswich Townia vastaan. Tammikuun siirtoikkunan aikana Reading-paitaan saapunut englantilainen pelasi kauden aikana (2003–2004) 17 ottelua, joissa hän teki 5 maalia. Seuraavalla kaudella Kitson oli hyvässä vedossa tehden 19 maalia 37 ottelussa. 18. syyskuuta 2004 ottelussa Gillinghamia vastaan Kitson teki ensimmäisen hattutemppunsa (kolme maalia yhdessä ottelussa) Readingin voittaessa 3–1. Kausi 2005–2006 oli Readingille ja Kitsonille hyvä: Reading nousi Valioliigaan ja Kitson onnistui maalinteossa peräti 22 kertaa. Ensimmäisessä valioliiga ottelussaan Middlesbroughia vastaan Kitson joutui rajun taklauksen kohteeksi. Kitson loukkaantui tilanteessa ja palasi kentille vasta tammikuussa 2007 FA Cupin otteluun Birmingham Citya vastaan. Kyseisessä Middlesbrough-ottelussa Kitson teki myös ensimmäisen valioliigamaalinsa. Kauden aikana Kitson teki yhteensä 4 maalia (2 liigassa, 2 FA Cupissa). Kaudella 2007–2008 Kitson sai kyseenalaisen kunnian olla ensimmäisen punaisen kortin saanut pelaaja. == Aiheesta muualla == * Dave Kitsonin esittely Readingin sivustolla Luokka:Englantilaiset jalkapalloilijat Luokka:Vuonna 1980 syntyneet Luokka:Elävät henkilöt
Palazzo Spini Feroni

Palazzo Spini Feroni on palatsi Firenzessä, Italiassa. Sen rakennutti rikas kauppias Geri Spini vuonna 1289 maille, jotka hän oli hankkinut Santa Trinitan basilikan munkeilta. Palazzo Spini Feroni oli aikanaan suurin yksityisomistuksessa ollut palatsi Firenzessä. Toinen suuri samalta ajalta ollut yksityisomistettu palatsi oli Palazzo Vecchio. Palatsin suunnittelusta vastasi todennäköisesti Arnolfo di Cambio tai tämän isä Lapo Tedesco. Rakennuksen alkuperäinen ulkonäkö on edelleen nähtävissä Domenico Ghirlandaion freskoissa Sassetti-kappelissa viereisessä Santa Trinitin basilikassa. Palatsi oli 1300-luvulla jaettu Spinin perheen eli haaroille. Piazzaa vastapäätä oleva osa myytiin 1600-luvulla. Toscanan herttuan Cosimo III:nnen seurueeseen kuulut rikas markiisi Francesco Antonio Feroni sisusti palatsin uudestaan 1670-luvulla. Hän siirsi mm. Bernardino Poccettin freskon, ja Giovan Battista Foggini sekä Lorenzo Merlini tekivät uusia stukkokoristeita. Vuonna 1824 Arnojoen puoleinen torni ja kaari purettiin. Vuonna 1846 Firenzen kunta osti palatsin, joka oli sitä ennen ollut hetken hotellina. Vuosina 1865–1871 Firenzen ollessa Italian pääkaupunki palatsia käytettiin toimistorakennuksena. Tuona aikana se myös osittain peruskorjattiin uuskeskiaikaiseen tyyliin. Kuuluisa vaatesuunnittelija Salvatore Ferragamo osti palatsin 1920-luvulla. Rakennuksen toisessa kerroksessa on ollut vuodesta 1995 Salvatore Ferragamo -museo, jonka kokoelmissa on yli 10 000 kenkää. == Lähteet == == Aiheesta muualla == *Ferragamo-museon kotisivut Luokka:Italian museot Luokka:Firenzen palatsit
Christopher Bowman

Christopher Bowman (30. maaliskuuta 1967 – 10. tammikuuta 2008) oli yhdysvaltalainen taitoluistelija ja näyttelijä. Hänestä käytettiin lempinimeä "Bowman the Showman". Bowman löydettiin Los Angelesissa hotellihuoneesta kuolleena 10.1.2008. Kuolinsyyksi epäillään huumausaineen yliannostusta. Aiemmin Bowman oli ollut vieroituksessa kokaiinin käytön vuoksi. Taitoluistelu-urallaan Bowman saavutti kaksi mitalia maailmanmestaruuskisoissa, hopeaa 1989 ja pronssia 1990. USA:n mestaruuden hän voitti 1989 ja 1992. Albertvillen olympialaisissa 1992 Bowman oli neljäs ja sen jälkeen hän päätti aktiiviuransa. Sen jälkeen hän toimi valmentajana ja kommentaattorina. Bowman tunnettiin myös tv-näyttelijänä. Jo lapsena hän esiintyi Pieni talo preerialla -tv-sarjassa yhden tuotantokauden ajan ja teki näyttelijän työtä myös urheilu-uransa jälkeen. == Lähteet == *http://www.mtv3.fi/urheilu/muutlajit/uutiset.shtml/arkistot/muutlajit/2008/01/598853 *http://www.iltasanomat.fi/urheilu/uutinen.asp?id=1474840 Luokka:Yhdysvaltalaiset taitoluistelijat Luokka:Vuonna 1967 syntyneet Luokka:Vuonna 2008 kuolleet
Ruotsin Grand Prix 1975

Ruotsin Grand Prix 1975 oli Formula 1 -sarjan osakilpailu, joka ajettiin 8. kesäkuuta Anderstorpin radalla. Kilpailun voitti Niki Lauda, jolle voitto oli kauden kolmas. == Tulokset == Sija Nro Kuljettaja Talli Kierroksia Aika/keskeytys Lähtöruutu Pisteet 1 12 Niki Lauda Ferrari 80 1.59.18,319 5 9 2 7 Carlos Reutemann Brabham-Ford 80 + 6,288 4 6 3 11 Clay Regazzoni Ferrari 80 + 29,095 12 4 4 27 Mario Andretti Parnelli-Ford 80 + 44,380 15 3 5 28 Mark Donohue Penske-Ford 80 + 1.30,763 16 2 6 23 Tony Brise Hill-Ford 79 + 1 Kierros 17 1 7 3 Jody Scheckter Tyrrell-Ford 79 + 1 Kierros 8 8 1 Emerson Fittipaldi McLaren-Ford 79 + 1 Kierros 11 9 5 Ronnie Peterson Lotus-Ford 79 + 1 Kierros 9 10 32 Torsten Palm Hesketh-Ford 78 Polttoaine loppui 21 11 26 Alan Jones Hesketh-Ford 78 + 2 Kierrosta 19 12 4 Patrick Depailler Tyrrell-Ford 78 + 2 Kierrosta 2 13 14 Bob Evans BRM 78 + 2 Kierrosta 23 14 20 Damien Magee Williams-Ford 78 + 2 Kierrosta 22 15 6 Jacky Ickx Lotus-Ford 77 + 3 Kierrosta 18 16 18 John Watson Surtees-Ford 77 + 3 Kierrosta 10 17 30 Wilson Fittipaldi Fittipaldi-Ford 74 + 6 Kierrosta 25 Kesk. 16 Tom Pryce Shadow-Ford 53 Ulosajo 7 Kesk. 21 Ian Scheckter Williams-Ford 49 Rengas 20 Kesk. 22 Vern Schuppan Hill-Ford 47 Voimansiirto 26 Kesk. 8 Carlos Pace Brabham-Ford 41 Ulosajo 6 Kesk. 17 Jean-Pierre Jarier Shadow-Ford 38 Moottori 3 Kesk. 9 Vittorio Brambilla March-Ford 36 Voimansiirto 1 Kesk. 2 Jochen Mass McLaren-Ford 34 Ylikuumentuminen 14 Kesk. 24 James Hunt Hesketh- Ford 21 Jarrut 13 Kesk. 10 Lella Lombardi March-Ford 10 Polttoainejärjestelmä 24 Lähde: Lähde: Lähde: Lähde: Lähde: Lähde: Lähde: Lähde: == Muuta == *Paalupaikka: Vittorio Brambilla - 1.24,63 *Vittorio Brambillan ainoa paalupaikka *Nopein kierros: Niki Lauda - 1.28,267 kierroksella 61 * Kilpailu nähtiin Suomen televisiossa koosteena TV1:ssä selostajana Juha Jokinen. * Helsingin Sanomat 8.6.1975 * Tony Brisen ainoa pistesija ==Lähteet== Luokka:Formula 1 -kausi 1975 Luokka:Ruotsin Grand Prix
Hadsel

Hadsel on Norjan kunta. Se sijaitsee Nordlandin läänissä jakaantuneena Lofoottien ja Vesterålenin saaristoon. Sen keskustaajama on Stokmarknes. Muita merkittäviä taajamia on mm. Melbu. Hadselin nykyinen kunnanvaakuna on vuodelta 1976, sen neljä kultaista rengasta kuvaavat kunnan neljää pääsaarta Hadseløyaa, Hinnøyaa, Langøyaa ja Austvågøyaa. Vuoden 2023 alussa Hadselissa oli 8 184 asukasta. Stokmarknesissa sijaitsee Hurtigruten-museo. Sen lähellä sijaitsee myös Skagenin lentokenttä joka on Norjan vilkkain pienkenttä vuosittaisella 100 000 hengen matkustajamäärällään. Rikkonaiseen saaristoon levittäytyvän kunnan eri osat on yhdistetty toisiinsa lukuisin silloin ja tunnelein. Merkittävin niistä on joulukuussa 2007 avattu mantereelta Lofooteilla sijaitsevaan Fiskebøliin johtava Lofast-tietunneli. Hadselin hallinnollisena johtajana on vuodesta 2022 toiminut Janne Kankaala. Pormestarina toimii Lena Arntzen. == Media == Hadselissa ilmestyy paikallislehti Vesteraalens Avis. ==Kuvia== Hadsel kirke, Norway, 2006.jpg|Hadselin kirkko Stokmarknes winter.jpg|Stokmarknes Fylkesvei 885 Nordland.jpg|Maantie 885 Hadselin kunnassa. ==Tunnettuja henkilöitä== * Dag Jostein Fjærvoll (1947–2021), poliitikko * Kjell-Børge Freiberg (s. 1971), poliitikko * Asbjørn Herteig (1919–2006), arkeologi * Oddrunn Pettersen (1937–2002), poliitikko == Lähteet == ==Aiheesta muualla== *
Hollannin Grand Prix 1975

Hollannin Grand Prix 1975 oli Formula 1 -sarjan osakilpailu, joka ajettiin 27. heinäkuuta Zandvoortin radalla. Kilpailun voitti James Hunt, jolle voitto oli kauden ensimmäinen. == Tulokset == Sija Nro Kuljettaja Talli Kierroksia Aika/keskeytys Lähtöruutu Pisteet 1 24 James Hunt Hesketh-Ford 75 1.46.57,40 3 9 2 12 Niki Lauda Ferrari 75 + 1,06 1 6 3 11 Clay Regazzoni Ferrari 75 + 55,06 2 4 4 7 Carlos Reutemann Brabham-Ford 74 + 1 Kierros 5 3 5 8 Carlos Pace Brabham-Ford 74 + 1 Kierros 9 2 6 16 Tom Pryce Shadow-Ford 74 + 1 Kierros 12 1 7 23 Tony Brise Hill-Ford 74 + 1 Kierros 7 8 28 Mark Donohue Penske-Ford 74 + 1 Kierros 18 9 4 Patrick Depailler Tyrrell-Ford 73 + 2 Kierrosta 13 10 31 Gijs van Lennep Ensign-Ford 71 + 4 Kierrosta 22 11 30 Wilson Fittipaldi Fittipaldi-Ford 71 + 4 Kierrosta 24 12 20 Ian Scheckter Williams-Ford 70 + 5 Kierrosta 19 13 22 Alan Jones Hill-Ford 70 + 5 Kierrosta 17 14 10 Lella Lombardi March-Ford 70 + 5 Kierrosta 23 15 5 Ronnie Peterson Lotus-Ford 69 Polttoaine loppui 16 16 3 Jody Scheckter Tyrrell-Ford 67 Moottori 4 Kesk. 21 Jacques Laffite Williams-Ford 64 Moottori 15 Kesk. 2 Jochen Mass McLaren- Ford 61 Onnettomuus 8 Kesk. 17 Jean-Pierre Jarier Shadow-Ford 44 Rengas 10 Kesk. 18 John Watson Surtees-Ford 43 Värinä 14 Kesk. 1 Emerson Fittipaldi McLaren-Ford 40 Engine 6 Kesk. 14 Bob Evans BRM 23 Tasauspyörästö 20 Kesk. 6 Jacky Ickx Lotus-Ford 6 Moottori 21 Kesk. 9 Vittorio Brambilla March-Ford 0 Jousitus 11 DNQ 35 Hiroshi Fushida Maki-Ford Karsiutui Lähde: Lähde: Lähde: Lähde: Lähde: Lähde: Lähde: Lähde: == Muuta == *Paalupaikka: Niki Lauda *Nopein kierros: Niki Lauda - 1.21,54 kierroksella 55 *Ainoa Hesketh-tallin voitto ==Lähteet== Luokka:Formula 1 -kausi 1975 Luokka:Hollannin Grand Prix
Hemmo

Hemmo on miehen etunimi. Suomessa Hemmo on lyhentymä nimestä Hemminki, jonka skandinaavinen kantamuoto on Hemming. Nimi esiintyy myös Saksassa, jossa se on käsitetty Herman-nimen muunnelmaksi. Hemmon ja Hemmingin nimipäivä on 22. toukokuuta. Digi- ja väestötietoviraston nimipalvelun mukaan nimi Hemmo on Suomessa annettu 1900-luvun alusta vuoden 2019 loppuun mennessä 1 135 henkilölle. ==Tunnettuja Hemmoja== * Hemmo Airamo (1893–1963), koomikko, näyttelijä ja teatteriohjaaja * Hemmo O. Hakkarainen (s. 1920), sotakirjailija * Hemmo Kallio (1863–1940), näyttelijä ja näytelmäkirjailija * Hemmo Karja (s. 1993), näyttelijä * Hemmo Louhivuori (1910–1981), säveltäjä, musiikinopettaja * Hemmo Silvennoinen (1932–2002), mäkihyppääjä ==Hemmo sukunimenä== * Kaarlo Hemmo (oik. Kaarlo Tiihonen, 1858–1940), suomalainen kirjailija * Mika Hemmo (s. 1968), suomalainen siviilioikeuden professori * Roland Hemmo (s. 1946), saksalainen ääninäyttelijä == Sarjakuvahahmot == * Hemmo Paskiainen, sarjakuvahahmo * Sarjakuvahemmo, hahmo Simpsonit-piirrossarjassa == Lähteet == Luokka:Etunimet
Stuart Golland

Stuart Golland (3. elokuuta 1945 – 11. syyskuuta 2003) oli englantilainen näyttelijä, joka tunnettiin ITV:n draamasarjasta Sydämen asialla. Siinä hän esitti Pub Aidensfield Armsin omistaja George Wardia tuotantokausina 1992–1996. Hän on esiintynyt sarjan 67 jaksossa. Golland on myös näytellyt tv- sarjassa Emmerdale. ==Aiheesta muualla== * Luokka:Englantilaiset näyttelijät Luokka:Vuonna 1945 syntyneet Luokka:Vuonna 2003 kuolleet
Dresta

Dresta tai Gangsta Dresta (Andre Wicke, s. 18. huhtikuuta 1971 Compton, Kalifornia, Yhdysvallat) on yhdysvaltalainen hip hop -artisti joka tunnetaan parhaiten yhteistyöstään Eazy-E:n kanssa vuonna 1993 kappaleella "Real Muthaphuckkin G's". Drestalla on nuorempi veli B.G. Knocc Out, jonka kanssa hän on tehnyt levyn nimeltä Real Brothas. == Diskografia == === Albumit === Real Brothas *Julkaistu: 15. elokuuta 1995 *Levy-yhtiö: Def Jam, Outburst Records *Myynti (Yhdysvallat): 300 000 *Singlet: "Jealousy", "50/50 Luv", "D.P.G.:K" ==Lähteet== Luokka:Yhdysvaltalaiset hip hop -artistit Luokka:Vuonna 1971 syntyneet Luokka:Elävät henkilöt Luokka:Afroamerikkalaiset
Kompletorio

Kompletorio () tarkoittaa rukoushetkeä päivän päätteeksi. Rukoushetket (hetkipalvelukset, hetkirukoukset) ovat pieniä jumalanpalveluksia, joissa luetaan psalmeja ja muita Raamatun tekstejä sekä lauletaan virsiä tai muita lauluja. Kompletorio kuuluu laudeksen ja vesperin ohella ns. suuriin rukoushetkiin. Päivän viimeisenä rukoushetkenä se päättää (lat. complere, päättää, täyttää) päivän rukoushetket. Perinteinen kompletorion järjestysː * Johdanto (Herra, avaa minun huuleni) * Synnintunnustus ja synninpäästö * Virsi tai hymni "Kun päivä painuu levolle" (Te lucis ante terminum) Suomen evankelis-luterilaisen kirkon virsikirja virsi 754 * Psalmi, joko psalmit 4, 91 ja 134 tai kirkkovuoden mukainen psalmi * Lyhyt raamatunluku * Lyhytvastauslaulu (responsorion) * Lyhyt puhe tai mietiskelyteksti (voidaan jättää pois) * Simeonin kiitosvirsi antifoneineen * Rukousjakso * Herran rukous * Ylistys * Loppusiunaus Kompletorion alkuun voidaan liittää perinteinen Valon rukous (Lucernarium) Siihen sisältyy johdanto, valon hymni ("Phos hilaron" Suomen evankelis-luterilaisen kirkon virsikirja virsi 755a), kiitosrukous ja psalmi antifoneineen. Jos valon rukous liitetään kompletorion alkuun, valon rukouksen jälkeen jatkuu kompletorio raamatunluvusta. Monilla rippikoululeireillä päivät päättyvät kompletorioon. Kompletorio voi olla myös kuin pienimuotoinen jumalanpalvelus. == Lähteet == == Aiheesta muualla == * Rukous päivän päättyessä eli kompletorio (PDF) (Suomen ev. lut. kirkon jumalanpalvelusten kirjan mukaan) Luokka:Jumalanpalvelukset Luokka:Kristilliset rukoukset
Eva Gabor

Eva Gabor (11. helmikuuta 1919 Budapest, Unkari - 4\. heinäkuuta 1995 Los Angeles, Kalifornia) oli unkarilaissyntyinen yhdysvaltalainen televisio- ja elokuvanäyttelijätär. ==Ura== Eva Gabor tunnetaan ammatillisesti parhaiten luultavasti hänen televisiourastaan. Hänen tunnetuin roolinsa oli Lisa Douglasin rooli hyvin menestyneessä TV-sitcomissa Green Acres, jota tehtiin vuosina 1965–1971 ja jossa näytteli myös Eddie Albert. Sen lisäksi hän näytteli lukuisissa elokuvissa, muun muassa Monte Criston vaimo (The Wife of Monte Cristo, 1946), Rakkaani, älä karkaa (My Man Godfrey, 1957), Gigi (1958), Se alkoi suudelmasta (It Started with a Kiss, 1959). Sen lisäksi hän toimi Disneyn elokuvien Aristokatit (The AristoCats, 1970) Herttuattaren sekä Pelastuspartio Bernard ja Bianca (The Rescuers, 1977) ja Bernard ja Bianca Australiassa (The Rescuers Down Under, 1990) Biancan äänenä. Hän on saanut televisiourastaan tähden Hollywood Walk of Famelle. ==Yksityiselämä== Gaborin äiti oli näyttelijätär Jolie Gabor (29. syyskuuta 1894 - 1\. huhtikuuta 1997) ja hänen sisarensa Zsa Zsa Gábor (6. helmikuuta 1917 - 18\. joulukuuta 2016) ja Magda Gabor (11. kesäkuuta 1914 - 6\. kesäkuuta 1997) olivat myös näyttelijättäriä. Eva Gabor oli perheen ensimmäinen joka perheestä muutti Yhdysvaltoihin. Gabor oli elämänsä aikana viisi kertaa naimisissa ja kaikki avioliitot päättyivät eroon. Lapsia hänellä ei ollut. Hän kuoli hengityksen lamaantumiseen 76-vuotiaana. Vaikka hän olikin sisarusparven nuorin, hän kuoli ennen siskojaan ja äitiään. ==Aiheesta muualla== * * Eva Gabor NNDB:ssä Luokka:Yhdysvaltalaiset näyttelijät Luokka:Unkarilaiset näyttelijät Luokka:Hollywood Walk of Fame Luokka:Vuonna 1919 syntyneet Luokka:Vuonna 1995 kuolleet
Lehtiruusuke

Lehtiruusuke on samasta kohtaa vartta eri suuntiin kasvaneiden lehtien muodostama kokonaisuus. Kasvien lehtiruusuke sijaitsee yleensä varren alaosassa, aivan maanrajassa, jolloin sitä voidaan nimittää myös tyviruusukkeeksi. Lehtiruusuke on tyypillinen muun muassa asterikasveilla (Asteraceae) ja ananaskasveilla (Bromeliaceae). Jotkut, yleensä kaksivuotiset kasvit saattavat muodostaa ensimmäisenä vuonnaan vain lehtiruusukkeen, joka talvehtii vihreänä maanrajassa suojassa lumen alla, ja kasvattaa loput seuraavana vuonna. Tällaisia kasvilajeja ovat esimerkiksi ukontulikukka (Verbascum thapsus), rohtosormustinkukka (Digitalis purpurea) ja kyläneidonkieli (Echium vulgare). == Kuvia == Tiedosto:Verbascum thapsus leaf4 (16378774665).jpg|Ukontulikukan ensimmäisenä vuotenaan kasvattama lehtiruusuke. Tiedosto:Digitalis purpurea20090914 134.JPG|Sormustinkukan lehtiruusuke. Tiedosto:Gewöhnlicher Natternkopf Echium vulgare 2866.jpg|Kyläneidonkielen (Echium vulgare) lehtiruusuke ja vieressä kukkiva kasvi. == Lähteet == Luokka:Kasviorganologia
Käsikirjoittajien lakko 2007–2008

Käsikirjoittajien lakko 2007–2008 oli kahden yhdysvaltalaisen käsikirjoittajien ammattiliiton, Writers Guild of America, East (WGAE) sekä Writers Guild of America, West (WGAW), järjestämä lakko, joka alkoi 5. marraskuuta 2007 ja päättyi 13. helmikuuta 2008. WGAE ja WGAW edustavat yhdysvaltalaisten elokuvien, televisiosarjojen ja radio-ohjelmien käsikirjoittajia. Lakon vastapuolena oli työnantajajärjestö Alliance of Motion Picture and Television Producers (AMPTP). Lakossa oli yli 12 000 käsikirjoittajaa. Lakko päättyi, kun käsikirjoittajien ammattiliitto hyväksyi jäsenäänestyksessään sopimuksen, joka sisälsi uudet ehdot käsikirjoittajien töiden käyttämisestä internetissä ja DVD-julkaisuilla. Edellinen vastaava lakko oli vuonna 1988. Se kesti 21 viikkoa ja kuusi päivää ja sen arvioidaan maksaneen Yhdysvaltain elokuvatuotannolle yli 500 miljoonaa dollaria (870 miljoonaa vuoden 2007 dollareissa). == Lähteet == == Aiheesta muualla == * Luokka:2007 Luokka:2008 Luokka:Lakot Yhdysvalloissa Luokka:Yhdysvaltain televisio Luokka:Yhdysvaltain elokuva
Mogul-hanke

Mogul-projekti oli Yhdysvaltojen ilmavoimien salainen hanke, jossa käytettiin korkealla lentäviä ilmapalloja. Pallojen tehtävä oli kuunnella ääniaaltoja Neuvostoliiton ydinasekokeista. Mogul-projekti jatkui vuodesta 1947 vuoteen 1948. ==Katso myös== * Roswellin tapaus Luokka:Yhdysvaltain ilmavoimat
Nurminahikas

Nurminahikas (Marasmius oreades) on nahikkaiden (Marasmius) sukuun kuuluva lahottajasieni, joka on pienikokoinen ja herkullinen ruokasieni. Sillä on 2–5 cm leveä lakki ja 4–8 cm pitkä, 0,3–0,7 cm paksu, sitkeä jalka. Se kasvaa tyypillisesti nurmikoilla, hakamailla, metsäruohikossa avoimella maalla ja rantatörmillä. Nurminahikas muodostaa kasvupaikoillaan yleensä suurehkoja ympyrämäisiä kasvustoja eli niin kutsuttuja noidankehiä. Nurminahikas on yleinen Lappia myöten ja sitä esiintyy kesäkuusta lähtien. thumb|350px|left|Marasmius oreades Nurminahikkaan malto on hailakkaa, kuivana miellyttävän yrtintuoksuista. Sen maku on mieto ja itiöpöly valkoista. Ruoaksi valmistettaessa on nurminahikkaan jalka leikattava pois sitkeyden takia, muuten sieni on hyvä, herkullinen ruokasieni. Nurminahikkaan nimi tulee kreikan kielen sanasta oreade, joka tarkoittaa vuoriketjua. == Lähteet == == Aiheesta muualla == * Luokka:Marasmiaceae Luokka:Suomalaiset ruokasienet
Tyhjiä pulloja, bensaa ja tulta

__NOTOC__ Tyhjiä pulloja, bensaa ja tulta on punkia soittavan Aivolävistyksen toinen albumi, jonka julkaisi vuonna 2005 Kulttuurituotanto-osuuskunta Raymond. == Kappaleet == #Tyhjiä pulloja, bensaa ja tulta #Vittuun homofobia #Ja me olemme edelleen hiljaa #Vastaan fasismia #Ei käy #Ulos häkistä #Kapitalistinen manifesti #Samaan aikaan toisaalla #Mahdotonta hengittää #Me olemme vallankumous #Laiha, laihempi, laihin == Kokoonpano == * Juuso – laulu * Kimmo – kitara * Oskari – basso * Matu – rummut, taustalaulu == Arvostelut == * Soundi: Soundi: Levyarvio == Lähteet == Luokka:Vuoden 2005 albumit Luokka:Aivolävistyksen albumit
Lehtolohisieni

Lehtolohisieni (Laccaria amethystina, aikaisemmin "sinipunainen lohisieni" tai "sinipunalohisieni") on pienikokoinen lohisienten sukuun kuuluva vähämerkityksinen ruokasieni. Lehtolohisienen tunnusomaisin piirre lienee sinivioletti väri. Sienen lakki on 2–6 senttimetriä leveä, violetinvärinen, kosteusmuuntuva ja kuivana melkein valkoinen tai hieman harmaan- violetinsävyinen. Lehtolohisienen jalka on 3–10 senttimetriä pitkä, 4–8 millimetriä paksu ja valko-violettisävyisenkirjava. Heltat ovat harvat ja violetit. Sienen malto on violettia ja itiöpöly valkoista. Lehtolohisieni kasvaa tavallisimmin lehtomaisissa metsissä ja puistoissa. Se kasvaa erityisesti pyökin ja tammen seuralaisena. Sieni voi kasvaa myös rehevissä havumetsissä. Lehtolohisientä esiintyy Etelä-Suomessa. Lehtolohisieni on syötävä sieni, mutta se on mauttomuutensa takia vähämerkityksinen. Lehtolohisienen tieteellinen nimi tulee latinan sanasta amethystinus, joka tarkoittaa ametistinväristä. == Lähteet == == Aiheesta muualla == * Laji.fi: Lehtolohisieni Luokka:Lohisienet
Myyrmäki-halli

Myyrmäki-halli on Vantaan Myyrmäessä sijaitseva, urheilupuiston yhteydessä toimiva yleisurheilu- ja jalkapallohalli. Yleisurheilua varten hallista löytyy juoksusuora, pituus- ja kolmiloikkapaikka, seiväskuoppa sekä heittopressu. Halli on valmistunut 1991. Sen keskellä olevan pelikentän koko on 100 × 61 metriä ja vapaa korkeus keskeltä mitattuna 18 metriä. Nykyinen, vuonna 2001 asennettu kentän pinnoite on Saltex Greenie -tyyppinen jalkapallonurmi. Hallin valaistus on 500 luksin vahvuinen. Hallin yhteydessä on myös kahvio sekä neuvottelutilat.http://www.palloliitto.fi/seura/olosuhteet2/jalkapallohallit/ == Lähteet == Luokka:Vantaan urheiluhallit Luokka:Myyrmäki
Tuija Helander

Tuija Helander (ent. Helander-Kuusisto, s. 23. toukokuuta 1961 Eura) on suomalainen pikajuoksija. Hän on voittanut henkilökohtaisilla matkoilla ulkoradoilla 12 Suomen mestaruutta. Päälajissaan 400 metrin aitajuoksussa hän on kymmenkertainen mestari, ja hänen ennätysaikansa 54,62 vuodelta 1987 oli Suomen ennätys vuoteen 2022 asti. Helander on jatkanut urheilemista keuhkosairauden ja hänelle vuonna 2000 tehdyn keuhkojensiirron jälkeen. Hänet valittiin vuoden vammaisurheilijaksi vuonna 2005.Alasatakunta.fi - Urheilu Seuratasolla hän on edustanut Euran Raikua ja Turun Urheiluliittoa. Helander valmistui ekonomiksi Turun Kauppakorkeakoulusta 1990. Helander on mukana Sydän- ja keuhkosiirrokkaat – Syke ry:n toiminnassa, ja hän on toiminut yhdistyksen Syke-lehden vastaavana toimittajana vuodesta 2013 alkaen. ==Saavutukset== *400 metrin aitajuoksu **7. sija Los Angelesin kesäolympialaisissa 1984 **5. sija Yleisurheilun maailmanmestaruuskilpailuissa Roomassa 1987 **Suomen mestari: 1977, 1980, 1982, 1983, 1984, 1985, 1986, 1987, 1989, 1990 **SM-hopea: 1978, 1979 **SM-pronssi: 1981 *400 metrin juoksu **Suomen mestari: 1985, 1987 **SM-hopea: 1989 *100 metrin juoksu **SM-hopea: 1985 *Viisiottelu **SM-hopea: 1978 ==Lähteet== * ===Viitteet=== Luokka:Suomalaiset 400 metrin aitajuoksijat Luokka:Suomalaiset pikajuoksijat Luokka:Suomalaiset yleisurheilun moniottelijat Luokka:Vuonna 1961 syntyneet Luokka:Elävät henkilöt
Feastem

Feastem on raahelainen Grindcore-yhtye, joka on perustettu vuonna 2005. Yhtye julkaisi seuraavana vuonna EP-levyn Psychotic Excess, ja vuonna 2007 yhtye julkaisi Worthless Promon. Vuoden 2007 lopussa yhtye pääsi Finnvox-studioon äänittämään tulevaa debyyttiään Fear In Concrete, joka julkaistiin singaporelaisen Scrotum Jus Recordsin kautta 2008 vuoden lopussa. Kesän 2009 Out of tour condition kiertueen jälkeen yhtye alkoi äänittämään toista pitkäsoittoa, World Deliriumia. Samalla Kari korvattiin Petrillä. Levy julkaistiin Obscene Productions -levy-yhtiön kautta tammikuussa 2011. Yhtye kävi Euroopan kiertueella Kill The Clientin kanssa ja julkaisi heidän kanssa 12" split vinyylin. Kiertueen jälkeen Antti jäi pois bändistä ja tilalle tuli Niko Lainas. Yhtye julkaisi 2013 kesällä kolmannen pitkäsoittonsa Avaritia Humanaen. == Nykyiset jäsenet == * Petri Eskelinen – laulu (2010–) * Olli Nokkala – kitara (2005–) * Niko Lainas - bassokitara (2013-) * Patrik Fält – rummut (2005–) === Entiset jäsenet === * Kari Kallioinen – laulu (2005–2010) * Mikko Matela – rummut * Antti Saarilampi – bassokitara (2005–2013) == Diskografia == === Studioalbumit === * * * *Graveyard Earth (2020, Lixiviat Records, EveryDayHate) === EP:t === * * === Split-albumit === * * == Aiheesta muualla == * Yhtyeen kotisivu * * Yhtyeen Bandcamp * Yhtyeen YouTube-kanava Luokka:Suomalaiset grindcoreyhtyeet
Kuopio-halli

Kuopio-halli sijaitsee Kuopion keskustan länsiosassa, Hatsalan alueella Opistotiellä. Rakennus valmistui vuonna 1992 ja hallissa on täysimittainen jalkapallon hallikenttä. Hallissa järjestetään eri palloilulajien korkeimpien sarjatasojen otteluiden sekä yleisurheilun lisäksi myös suurempia yleisötapahtumia, kuten konsertteja ja messuja. Pelikentän koko on 100 × 64 metriä ja vapaa korkeus on keskeltä mitattuna 20,5 metriä. Alustana on vuonna 2019 keväällä uusittu tekonurmi. Halli valaistaan 1000 luksin voimin, mikä mahdollistaa televisioinnin. Juoksurata on sisältä 337 metrin ja ulkoa 359 metrin pituinen, ratoja juoksusuoralla on 7. Hallin hyötypinta-ala on 14.000 neliömetriä. Kiinteissä katsomoissa on tilaa 1 300 henkilölle, ja sen lisäksi siirtokatsomoita on 1 000 hengelle. Yleisöä halliin mahtuu kerralla 9000 henkilöä. Palveluihin kuuluu myös kuntosali, 56 paikkainen kahvio, sekä useita neuvottelutiloja. == Lähteet == Luokka:Kuopion urheiluhallit Luokka:Suomen jalkapallohallit Luokka:Hatsala Luokka:Kuopion rakennukset ja rakennelmat Luokka:Messukeskukset
Get Damned

__NOTOC__ Get Damned on yhdysvaltalaisen metalcore-yhtyeen The Agony Scenen kolmas albumi. Se julkaistiin 23. lokakuuta 2007. == Kappaleet == # # # # # # # # # # # == Kokoonpano == ;Yhtye * Michael Williams – laulu * Brian Hodges – kitara, bassokitara * Chris Emmons – kitara * Matt Horwitz – rummut * John Pettibone – laulu (kappale 13) ;Tuotanto * Andreas Magnusson – tuottaja * Ryan Clark – grafiikka == Arvostelut == * AllMusic: AllMusic review * Imperiumi.net: Imperiumi.net: Levyarvio * The Metal Forge: 1/10The Metal Forge: Album review ==Lähteet== ==Aiheesta muualla== * * Luokka:Vuoden 2007 albumit Luokka:The Agony Scenen albumit
Lentopallon seurajoukkueiden Pohjoismaiden-mestaruusturnaus

Lentopallon seurajoukkueiden Pohjoismaiden-mestaruusturnaus on Pohjoismaiden seurajoukkueiden välillä käytävä lentopalloturnaus, joka järjestettiin ensimmäistä kertaa vuonna 2008. Pohjoismaiden-mestaruusturnauksen tavoitteena on saada joukkueille lisää kansainvälisen tason pelejä sekä kehittää pohjoismaisen lentopallon tasoa ja yhteistyötä maiden ja seurojen välillä. == Vuoden 2008 turnaus == Vuonna 2008 sekä naisten että miesten lopputurnaukset järjestettiin Suomessa. Miesten pelipaikkana toimii 25.–27. tammikuuta 2008 Kerttulan liikuntahalli Raisiossa. Miesten lopputurnaukseen karsintojen kautta tiensä selvittivät ruotsalainen Falkenberg sekä norjalainen Førde. Isäntäjoukkue Raision Loimu pääsi suoraan lopputurnaukseen. Suomalaisille joukkueille olisi ollut tarjolla toinenkin suora lopputurnauspaikka, mutta mikään liigajoukkue ei ilmaissut kiinnostustaan mitellä Pohjoismaiden- mestaruudesta. Naisten lopputurnaus järjestettiin Salossa 26.–27. tammikuuta. Suomesta olivat mukana Salon Viesti ja Someron Pallo. Ruotsista mukaan tuli Elverket ja Norjasta Koll. == Mitalistit == === Miehet === Vuosi Paikka Kultaa Hopeaa Pronssia 2008 Raisio, Suomi Raision Loimu Falkenberg Førde === Naiset === Vuosi Paikka Kultaa Hopeaa Pronssia 2008 Salo, Suomi Salon Viesti Someron Pallo Koll Luokka: Lentopallokilpailut
Frankfurter Rundschau

Frankfurter Rundschau on 1. elokuuta 1945 ilmestymisensä aloittanut Frankfurt am Mainissa ilmestyvä sanomalehti. Se oli yhdysvaltalaisten miehitysalueella ensimmäinen ilmestymisensä aloittanut saksankielinen lehti. Lehden omistaa Druck und Verlagshaus Frankfurt am Main GmbH ja sen levikki on yli 181 000\. Se edustaa liberaalia vasemmistolaista näkemystä. ==Aiheesta muualla== *FR- online Luokka:Saksalaiset sanomalehdet Luokka:Frankfurt am Main
The Red Jumpsuit Apparatus

The Red Jumpsuit Apparatus on vuonna 2003 perustettu vaihtoehto-/emorockia soittava yhtye Jacksonvillestä, Floridasta. == Historia == The Red Jumpsuit Apparatus aloitti paikallisena yhtyeenä Middleburgissa, Floridassa. Yhtyeen ensimmäinen demo ilmestyi vuonna 2005, minkä jälkeen he lähtivät demo- kiertueelle "Ass Shaker", "Justify" and "Face Down" -demoversioiden kanssa. Vuoden 2006 loppupuolella he julkaisivat ensimmäisen LP-levynsä, Don`t You Fake It, singleillä "Face Down", "False Pretense", "Your Guardian Angel" ja "Damn Regret", joka myi kultaa 27. marraskuuta. ==Jäsenet == *Ronnie Winter - Laulu *Elias Reidy - Soolokitara *Joey Westwood - Basso *Duke Kitchens - Rytmikitara *Jon Wilkes - Rummut == Albumit == *2005: The Red Jumpsuit Apparatus *2006: Ass Shaker/Justify/Face Down EP *2006: Don't You Fake It *2007: AOL Sessions Undercover-EP *2009: Lonely Road *2010: Hell or High Water EP *2011: Am I The Enemy Luokka:Yhdysvaltalaiset rockyhtyeet
Dimensioanalyysi

Dimensioanalyysi on luonnontieteissä käytetty menetelmä, jolla selitetään eri fysikaalisten suureiden välisiä suhteita. Fysikaalisia tapahtumia kuvaamaan johdettujen yhtälöiden järkevyyttä voidaan testata dimensioanalyysin keinoin, ja sijoittamalla yhtälöön yksiköt selviää ratkaistavan suureen yksikkö. Dimensioanalyysin keksi Joseph Fourier. Fysikaalisten suureiden dimensioita voidaan kuvata suuretta vastaavalla isoilla kirjaimilla: * massa: M * pituus: L * aika: T * sähkövaraus: Q * lämpötila: Θ Yllä olevien suureita kuvaavien dimensioiden yhdistelmillä voidaan ilmaista ns. johdannaisdimensioita, esimerkiksi nopeuden dimensio on pituus jaettuna ajalla: [v]={L}/{T} = LT^{-1}. Jos kyseessä on suure, jolla ei ole fysikaalista yksikköä, se on ns. dimensioton suure. Tällaisen suureen dimensio merkitään numeerisella arvolla: luvulla 1. Esimerkiksi kulmaa ilmaiseva radiaani on dimensioton suure. Fysiikan yhtälöt ovat suureyhtälöitä, joissa esiintyvillä suureilla yleensä on jokin dimensio, joskin ne voivat olla myös dimensiottomia. Suureyhtälön molempien puolten on oltava samaa dimensiota. Suureita voidaan laskea yhteen vain, jos ne ovat samaa dimensiota. == Katso myös == *Buckinghamin π-teoreema == Lähteet == == Aiheesta muualla == *Matti Pöllä: Dimensioanalyysi - teoriaa ja sovelluksia *
Weetabix

Weetabix on samannimisen yhtiön tuottama aamiaismuropatukkamerkki. Weetabix- murokkeita tarjotaan kulhossa maidon ja hillon, hedelmien tai sokerin kanssa. Maidossa liotessaan Weetabix muuttuu vähitellen puuromaiseksi. Suomessa Weetabixia markkinoi Oy Transmeri Ab. ==Historiaa== Weetabix juontaa juurensa australialaisen Edward Halseyn vuonna 1898 perustamaan viljapohjaisia elintarvikkeita valmistaneeseen Sanitarium Health Food Companyyn, joka kehitti täysjyvävehnästä puristetun Granose-murokkeen. Yritys osti vuonna 1926 kasvisruokaa suosivan seitsemännen päivän adventismiliikkeen perustaman The Grain Companyn, jonka Weet-Bix-niminen makeutettu vehnämuroke oli noussut Granosen kilpailijaksi Australiassa. Vuonna 1932 kolme eteläafrikkalaista adventistia muutti Englantiin perustamaan sinne Weetabix Limitedin valmistaakseen omaa versiotaan australialaistuotteesta. Brittiyhtiö teki pian sopimuksen yhdysvaltalaisen American Cereals Companyn kanssa, ja Weetabix alkoi levitä myös Pohjois-Amerikkaan. Omistajanvaihdoksen myötä Weetabix kuitenkin vetäytyi Amerikan markkinoilta 1947 ja palasi sinne vasta 1981. Vuonna 1971 Weetabix-yhtiö toi markkinoille toisen menestystuotteensa, Alpen- myslin. Vuonna 2000 Weetabix nousi Britannian eniten myydyksi aamiaismurotuotteeksi. == Lähteet == * http://fi.weetabix.fi/brands/weetabix/ * ===Viitteet=== ==Aiheesta muualla== *alkuperäisen Weet-Bixin tarkka syntyhistoria, kirj. John Baskerville Bagnall Luokka:Elintarvikealan tuotemerkit
Viimeinen maitohammas

Viimeinen maitohammas on Pate Mustajärven single ja kappale vuodelta 2006. Sen on säveltänyt Olli Lindholm ja sanoittanut Pauli Hanhiniemi. Kappale julkaistiin alun perin Mustajärven Miehen tie – 50-vuotiskokoelma -levyllä 30. elokuuta 2006, mutta se ilmestyi myös singlenä 11. lokakuuta. Singlellä on lisäksi "safööri-versio" kappaleesta. == Kappaleet == # # == Tuotanto == * Jani Viitanen – äänittäjä, miksaaja * Mika Jussila – masteroija (Finnvox, elokuu 2006) Luokka:Pate Mustajärven kappaleet Luokka:Vuoden 2006 kappaleet
Marcel Höhlig

Marcel Höhlig (s. 14. huhtikuuta 1979 Klingenthal) on saksalainen yhdistetyn hiihtäjä. Hän voitti olympiahopeaa yhdistetyn 4x5km joukkuekilpailussa vuoden 2002 talviolympialaisissa Salt Lake Cityssä. ==Aiheesta muualla== * Luokka:Saksalaiset yhdistetyn hiihtäjät Luokka:Saksalaiset olympiamitalistit Luokka:Vuonna 1979 syntyneet Luokka:Elävät henkilöt
Peter Schlickenrieder

Peter Schlickenrieder (s. 16. helmikuuta 1970) on saksalainen maastohiihtäjä ja valmentaja. Hän kilpaili vuosina 1992-2002\. Hän voitti olympiahopeaa henkilökohtaisessa sprinttihiihdossa vuoden 2002 talviolympialaisissa Salt Lake Cityssä. Schlickenriederin paras henkilökohtainen sijoitus hiihdon maailmanmestaruuskilpailuissa oli 6. sija henkilökohtaisessa sprintissä Lahden MM-kisoista 2001. Hiihdon maailmancupissa hän voitti kaksi osakilpailua ja sijoittui kahdesti toiseksi. Schlickenrieder nimitettiin Saksan maastohiihtojoukkueen päävalmentajaksi vuonna 2018. ==Lähteet== Luokka:Saksalaiset maastohiihtäjät Luokka:Saksalaiset urheiluvalmentajat Luokka:Saksalaiset olympiamitalistit Luokka:Vuonna 1970 syntyneet Luokka:Elävät henkilöt
Yleisurheilun GP-finaali 2002

Yleisurheilun GP-finaali järjestettiin vuonna 2002 Pariisissa Stade Charlety -stadionilla 14. syyskuuta. ==Lajien kolme parasta== ===Miehet=== Laji 1. sija Aika / tulos 2. sija Aika / tulos 3. sija Aika / tulos 100 m Jon Drummond 9,97 SB Kim Collins 9,98 NR Francis Obikwelu 10,03 400 m Michael Blackwood 44,72 Gregory Haughton 44,87 Leonard Byrd 44,92 1 500 m Hicham el-Guerrouj 3.29,27 Bernard Lagat 3.30,54 Cornelius Chirchir 3.31,51 3 000 m Abraham Chebii 8.33,42 Paul Bitok 8.34,00 Mark Bett 8.34,20 400 m aidat Félix Sánchez 47,62 CR Stéphane Diagana 47,82 James Carter 48,12 Kolmiloikka Christian Olsson 17,48 Jonathan Edwards 17,41 Alexander Martínez 17,09 Korkeushyppy Stefan Holm 231 Jaroslav Rybakov 228 Abderrahmane Hammad 228 Seiväshyppy Jeff Hartwig 575 Aleksandr Averbukh 575 Tim Lobinger 565 Kuulantyöntö Adam Nelson 21,34 Juri Bilonoh 20,74 Milan Haborák 20,40 Moukarinheitto Koji Murofushi 81,14 Adrián Annus 80,03 Balátz Kiss 79,74 ===Naiset=== Laji 1. sija Aika / tulos 2. sija Aika / tulos 3. sija Aika / tulos 100 m Debbie Ferguson 10,97 Tayna Lawrence 10,99 Chryste Gaines 11,09 400 m Ana Guevara 49,90 Lorraine Fenton 50,47 Jearl Miles Clark 51,48 1 500 m Jelena Zadorožnaja 4.00,63 Suzy Favor Hamilton 4.01,08 Geraldine Hendricken 4.02,08 PB 3 000 m Gabriela Szabo 8.56,29 Tatjana Tomašova 8.56,34 Berhane Adere 8.56,60 100 m aidat Gail Devers 12,51 CR Bridgette Foster 12,62 Anjanette Kirkland 12,62 SB Pituushyppy Maurren Higa Maggi 702 SB Tatjana Kotova 686 Tünde Vaszi 670 Kiekonheitto Natalja Sadova 65,79 Vera Pospíšilová 64,10 PB Nicoleta Grasu 63,28 Keihäänheitto Osleidys Menéndez 65,69 Mikaela Ingberg 62,34 Tatjana Šikolenko 62,25 ==Lähteet== * http://www2.iaaf.org/GPF02/ Luokka:Yleisurheilun GP-finaalit Luokka:Vuoden 2002 yleisurheilu Luokka:Pariisin urheilutapahtumat
M/S Chiquita Nederland

M/S Chiquita Nederland () on belgialaisen Great White Fleetin omistama kylmäkonttialus. Chiquita Nederland on rakennettu vuonna 1991 Frederikshavnissa, Tanskassa. Alus on rekisteröity Bahaman lipun alle. Chiquita Nederlandin sisaraluksia ovat M/S Chiquita Belgie, M/S Chiquita Bremen, M/S Chiquita Deutschland, M/S Chiquita Italia, M/S Chiquita Rostock, M/S Chiquita Scandinavia ja M/S Chiquita Schweiz. == Käyttöhistoria == Alus valmistui joulukuussa 1991. 5\. marraskuuta 2003 aluksen ilmoitettiin menettäneen peräsimensä Atlantilla, Azoreiden saariryhmän lähettyvillä. Hinaaja Fotiy Krylov otti Chiquita Nederlandin hinaukseensa. Päämäärä oli Antwerpen Belgiassa, jonne alus saapui 18. marraskuuta. 20\. kesäkuuta 2007 asti Chiquita Brands International omisti aluksen. == Lähteet == == Aiheesta muualla == * Aluksen sijainti * Kuvia aluksesta Chiquita Nederland
Korkeusmittari

thumb|250px|Lentokoneen korkeusmittari Korkeusmittarilla mitataan korkeutta haluttuun referenssitasoon verrattuna. Tyypillinen referenssitaso on keskimääräinen merenpinnan korkeus. ==Mittauksen tekniikkaa== 2000-luvulla korkeusmittarin toimintaperiaatteita on kolme. Mukana kuljetettavat laitteet perustuvat joko ilmanpaineen mittaamiseen, GPS-paikannukseen tai näiden yhdistelmään. Kolmas, vanhin, menetelmä perustuu teodoliitteihin ja trigonometriaan, jossa kolmion yksi sivu voidaan laskea toisen sivun ja kulmien avulla. Tätä käytetään perinteisesti maanmittauksessa, esimerkiksi tielinjojen suunnittelussa ja arkeologisten kohteiden kartoituksessa. Teodoliitin rinnalla käytetään myös takymetria ja vaaituslaitteita. Erittäin lyhyitä korkeuksia voidaan mitata lähettämällä gammasäteilyä ja mittaamalla takaisin päin heijastuva sironta. Tätä tekniikkaa on käytetty Sojuz- avaruusaluksissa laskeutumisrakettien laukaisemiseen oikealla korkeudella. On tyypillistä, että absoluuttinen korkeus (esimerkiksi juoksulenkin lähtöpiste) määritetään GPS:n avulla ja muutos tähän painemittauksen avulla.FRWD Outdoor Sports ==Lentokoneen korkeusmittari== Ilmailussa voidaan korkeutta mitata paineen avulla * keskimääräiseen merenpinnan korkeuteen (lentokoneen korkeusmittarin QNH-asetus, Yhdysvalloissa siviililiikenteelle vain altimeter maan luovuttua QFE-korkeudenmittauksesta 1970-luvulla), * lentokoneen lähtö- tai kohdekentän pinnan korkeuteen (QFE-asetus, mitataan joko lentopaikan korkeimmasta kohdasta tai kiitotien kosketuskohdasta) tai * standardi- ilmakehän alarajan paineeseen 1013,25 hPa verrattuna (QNE-asetus eli painekorkeus). Paineen mittauselementtinä on yleensä aneroidianturi. Digitaaliset painemittarit ovat kuitenkin yleistymässä ilmailussakin. Matalalla lentävissä ilma-aluksissa ja risteilyohjuksissa on käytetty tutkakorkeusmittareita, joka mittaa korkeuden siten, että ilmanpaine ja ilman lämpötila ei aiheuta virheitä mitattuun korkeuteen. Nopeasti matalalla lentävät lentokoneet ovat 1960-luvultä lähtien käyttäneen "maastoa seuraavia tutkia" (terrain-following radar). ==Katso myös== *Syvyysmittari == Lähteet == Luokka:Mittalaitteet
Venus Isle

Venus Isle on yhdysvaltalaisen kitaristi Eric Johnsonin vuonna 1996 julkaistu albumi. Albumin kappale "S.R.V." on omistettu blues-kitaristi Stevie Ray Vaughanille. Hänen veljensä Jimmie Vaughan soittaa kitarasoolon kyseisessä kappaleessa. == Kappaleet == # "Venus Isle" - 5:28 # "Battle We Have Won" - 5:59 # "All About You" - 8:20 # "S.R.V." - 3:03 # "Lonely in the Night" - 6:04 # "Manhattan" - 4:52 # "Camel's Night Out" - 5:17 # "Song for Lynette" - 4:54 # "When the Sun Meets the Sky" - 7:54 # "Pavilion" - 5:02 # "Venus Reprise" - 1:29 == Kokoonpano == * Eric Johnson - kitara, laulu, piano, pedal steel- kitara ja sähkösitar * Kyle Brock - basso * Tommy Taylor - rummut ja perkussio * Stephen Barber - koskettimet ja Hammond-urut * Roscoe Beck - basso * James Fenner - perkussio * Steven Hennig - kitara * Christopher Cross - taustalaulu Luokka:Vuoden 1996 albumit Luokka:Eric Johnsonin albumit
Scott Barchard Wilson

Scott Barchard Wilson (1865–1923) oli englantilainen lintutieteilijä. Wilson tutki Havaijin linnustoa. Hän keräsi näytteitä ja retkeili laajalti Havaijin saarilla 8. huhtikuuta 1887–1888. Retken tukija ja rohkaisija oli Alfred Newton, eläintieteen professori Cambridgen yliopiston Magdalene Collegesta.The Avifauna of Laysan... Wilson on nimennyt muun muassa itähavaijinpaliloiden suvun Telespiza ja laysaninpalilan (Telespiza cantans).Zoonomen == Teoksia == * Aves Hawaiiensis,: The birds of the Sandwich Islands, 1890–1899 (yhdessä Arthur Humble Evansin kanssa). == Lähteet == == Aiheesta muualla == * Wilsonin retkikokemuksia Havaijilta Luokka:Brittiläiset ornitologit Luokka:Vuonna 1865 syntyneet Luokka:Vuonna 1923 kuolleet
Arikemilaiset kielet

Arikemilaiset kielet muodostavat tupi-kieliin kuuluvan kieliryhmän, jonka kahta kieltä puhutaan ainoastaan Brasiliassa: * arikem * karitiâna Toinen kielistä, arikem, on jo sammunut, ja kieliryhmän viimeisellä kielellä on enää 320 puhujaa jäljellä. == Lähteet == Luokka:Tupi-kielet
Kun lähdet armeijaan

Kun lähdet armeijaan on Raul Reimanin sanoittama suomenkielinen käännöskappale Bolland & Bolland -duon kappaleesta "You're In The Army Now". Suomenkielisen version levytti Meiju Suvas vuonna 1983. ==Pate Mustajärven versio== Pate Mustajärvi teki kappaleesta oman versionsa vuonna 2003. Hänen levytyksensä on Jani Viitasen avulla sovitukseltaan raskaampi hard rock -versio. Taustayhtyeenä singlellä soittaa Normaalijätkät (Eppu Normaalista tutut basisti Sami Ruusukallio, rumpali Aku Syrjä ja kitaristi Juha Torvinen). Mustajärvi on esittänyt kappaletta myös Popeda-yhtyeensä keikoilla. ===Kappaleet=== # ===Tekijät=== * Jani Viitanen – tuottaja, äänittäjä, miksaaja * Mika Jussila – masteroija (Finnvox) * Harri Hinkka – valokuvat * Normaalijätkät – taustayhtye ==Lähteet== ==Aiheesta muualla== * Kappaleen sanat Popedan sivuilla Luokka:Vuoden 1983 kappaleet Luokka:Suomalaiset käännöskappaleet Luokka:Raul Reimanin sanoittamat kappaleet Luokka:Pate Mustajärven kappaleet
Nigel Worthington

Nigel Worthington (s. 4. marraskuuta 1961 Ballymena, Pohjois-Irlanti) on pohjoisirlantilainen jalkapallovalmentaja, joka oli pelaajanakin maajoukkuetasoa. == Ura == Worthington aloitti ammattilaisuransa pohjoisirlantilaisessa Ballymena Unitedissa. Vuonna 1980 hänet valittiin Pohjois-Irlannin vuoden nuoreksi pelaajaksi. Ura jatkui tämän jälkeen Englannissa Notts Countyn riveissä. Pelaajauransa huippupäivät hän pelasi 1980-luvun ja 1990-luvun molemmin puolin Sheffield Wednesdayssa. Tämän jälkeen hän pelasi vielä kaksi kautta Leedisissa sekä yhden kauden sekä Stokessa että Blackpoolissa. Pohjois-Irlannin maajoukkueessa Worthington pelasi 66 ottelua vuosina 1984–1997. Valmennusuransa Worthington aloitti Blackpoolissa pelaajauransa ollessa vielä käynnissä kaudella 1997–1998. Hän tosin toimi vain vähän aikaa pelaaja-valmentajana ja keskittyi vain valmennustehtäviin. Worthinton aloitti Bryan Hamiltonin apulaismanagerina Norwich Cityssä kaudella 1999–2000. Hamilton erosi huonosti alkaneen kauden jälkeen ja Worthington siirtyi hänen tehtäviinsä 4. joulukuuta 2000. Kauden loppuun mennessä Worthington nosti Norwichin sarjan pohjalta turvaan 15. sijalle. Seuraava kausi sujuikin jo paremmin ja Norwich City menetti nousun Englannin valioliigaan vasta ratkaisevan playoff-ottelun rangaistuspotkukilpailussa Birmingham Citya vastaan. Worthington luotsasi Norwichin suoraan nousuun Valioliigaan kaudella 2003–2004 seuran historian ennätyspisteillä. Seuraava kausi Valioliigassa ei sujunut kuitenkaan kovin mallikkaasti. Tuloksena oli 19. sija ja 77 omiin päästettyä maalia. Putoamisen jälkeinen kausikaan ei sujunut hyvin ja 1. lokakuuta 2006 Burnleylle kärsityn 4–1 tappion jälkeen Worthingtonin ja seuran välinen sopimus purettiin. Irtisanomisestaan huolimatta Worthington lausui ylistäviä sanoja seurasta ja siellä viettämästään kuudesta vuodesta. 11\. huhtikuuta 2007 Nigel Worthington nimitettiin Leicester Cityn manageriksi kauden viiden viimeisen pelin ajaksi. 1\. kesäkuuta 2007 Pohjois-Irlannin jalkapalloliitto nimesi Nigel Worthingtonin Pohjois-Irlannin manageriksi. Pohjois-Irlannin selvittyä lopulta kolmanneksi EM2008-karsintalohkossaan Worthingtonin sopimusta jatkettiin vuoteen 2010 saakka. Sopimusta jatkettiin vielä lisää eteenpäin vuoden 2012 jalkapallon EM-kisojen karsintojen loppuun asti. Worthington agrees new contract Lokakuussa 2011 Worthington ilmoitti jättävänsä paikkansa viimeisen Italiaa vastaan pelattavan EM-karsintaottelun jälkeen. Worthington legt sein Amt nieder == Lähteet == Luokka:Pohjoisirlantilaiset jalkapalloilijat Luokka:Pohjoisirlantilaiset jalkapallovalmentajat Luokka:Vuonna 1961 syntyneet Luokka:Elävät henkilöt